མཛད་སྒོའི་ཐོག་འཛིན་སྐྱོང་སྦྱོང་བརྡར་ཁང་དང་བདེ་དོན་ཚོགས་པའི་དྲུང་ཆེ་ཀརྨ་རིན་ཆེན་ལགས་ནས་ཚོགས་པ་ངོ་སྤྲོད་གནང་སྐབས།ད་ལྟའི་སྣེ་ལེན་ཁང་འདི་ཕྱི་ལོ་༢༠༡༠ལོར་གསར་རྒྱག་བྱས་པ་ནས་བཟུང་།བོད་ནང་གི་ཆབ་སྲིད་ཀྱི་གནས་སྟངས་ལ་འགྱུར་བ་ཕྱིན་ཏེ།ད་ལྟའི་གནས་སྐབས་སུའང་བོད་ནང་ཆབ་སྲིད་ཀྱི་དམ་དྲག་ཤུགས་ཆེན་ཡོད་པ་དང་།ཕྱོགས་གཞན་ཞིག་ནས་ད་ལྟའི་སྣེ་ལེན་ཁང་གི་ས་ཁང་གི་གཞི་རྒྱ་དེ་ཆེན་པོ་ཡོད་པ་སོགས་ཀྱི་རྒྱུ་མཚན་ལ་བརྟེན་ནས་སྣེ་ལེན་ཁང་གི་ས་ཁང་འོས་འཚམ་ཞིིག་བེད་སྤྱོད་གཏོང་ཐུབ་ཀྱི་མེད་པ་རེད།དེར་བརྟེན།ཕྱི་ལོ་༢༠༡༤ལོར་བཀའ་ཤག་གིས་སྣེ་ལེན་ཁང་དུ་བོད་མིའི་སྒྲིག་འཛུགས་ཀྱི་ལས་བྱེད་དང་།གཞུང་འབྲེལ་ཚོགས་འདུ་སོགས་གོ་སྒྲིག་གནང་དགོས་པའི་བཀའ་བཏང་བ་གཞིར་བཟུང་།ཕྱི་ལོ་༢༠༡༤དང་༢༠༡༥བར་སྣེ་ལེན་ཁང་ལ་ཅི་དགེའི་མཐུན་རྐྱེན་ཚང་བ་ཞིག་མེད་ནའང་།ཟབ་སྦྱོང་དང་ཚོགས་འདུ་ཁག་ཁ་ཤས་ཤིག་གོ་སྒྲིག་བྱེད་ཐུབ་པ་བྱུང་བ་རེད།དེ་ནས་ཕྱི་ལོ་༢༠༡༦དང་༢༠༡༧རྩིས་ལོའི་ནང་བཀའ་ཤག་ནས་སྣེ་ལེན་ཁང་དུ་སྔར་ཡོད་མཐུན་རྐྱེན་གྱིས་འདང་གི་མེད་པར་གཟིགས་ཏེ།འཐུས་སྒོ་ཚང་བ་དང་ཚད་དང་ལྡན་པའི་འཛིན་ཁང་དང་ཉལ་ཁང་།ད་ལྟའི་ཚོགས་ཁང་འདི་ལ་སོགས་པ་མང་པོ་ཞིག་གསར་རྒྱག་མགོ་འཛུགས་བྱས་ཏེ།ཕྱི་ལོ་༢༠༡༧ལོའི་ལོ་མཇུག་ལ་ཨར་ལས་ཆ་ཚང་བ་མཇུག་སྒྲིལ་བ་རེད།ད་ལྟའི་གནས་བབ་ལ་ཐོག་ཁང་འདིའི་ནང་ཚོགས་ཁང་ཆེ་བ་གཅིག་དང་།འབྲིང་བ་གཅིགཆུང་བ་གཉིས།དེ་བཞིན།ཟབ་སྦྱོང་སྤྲོད་མཁན་དང་མཉམ་ཞུགས་གནང་མཁན་བཅས་ལ་ཁྱོན་བཞུགས་ཁང་༣༡གི་མཐུན་རྐྱེན་ཡོད་ཅེས་བརྗོད་སོང་།